आफादनि बिबानगिरि एबा सोद्रोमाफोरखौ लाजिफोनांनो साननाया थांखि नङा। मानोना, जों मोनबोनाय माखासे रोंगौथिनि सायावसो बुंदों। बे एनएलएफबि आफादा बिधान सभा बिसायख’थिनि सिगां फोसावजानायाव राजखान्थिनि इसारा बादि सानजानायखौ नुहुरो। जियानो जाया मानो बे आफाद जोनोम जानायाव जेबो बुंनांगौ एबा अजद गैया । नाथाय बे आफादनि असिला लानानै फिन बर’ सेंग्रा-सिख्लाफोरा जिउ बाउबावफिननो नांगोन नामा ? ना नंखाय दायाव बर’ सेंग्रा-सिख्लाफोरा पुलिस-आर्मिजों बुग्लि जानानै सैनो गोनां जाफिनगोन नामा ? आसामाव थानानै हाथियारजों सोमावसारनायनि आबहावाखौ आथिखालाव बबेयाव मोनबावगोन ? बे एसे साननांगौ जानानै फैदों। मानोना, दा समाव बर’ हारिनि गेजेराव हाथियारनि सोमावसारनायखौ नांथ’लामोन लोगोसे बिटिआर गोरोबथानि दफाफोरखौ सुफुंजासिम नायथ’नो हागौमोन । बिनिखायनो दा बर’ हारिनि गेजेराव नांगौ जानानै फैदों सोलोंथाइनि सोमावसारनाय । आथिखालाव सोलोंथाइनि सोमावसारनायासो हारिखौ सिनायथि होगोन होननानै साननो हायो।